Diari Oficial de la Generalitat Valenciana


Sumari del DOGV 9697, del 04-10-2023 (2023/9793)

Anunci pel qual se sotmet a informació pública l'estudi ambiental i territorial estratègic i l'estudi d'integració paisatgística del Pla especial de minimització d'impactes territorials de la marjal de Borriana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9697

Data del DOGV
:   04-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9793


Data del document
:   24-08-2023

Organisme emissor
:   Ajuntament de Borriana

Tipus de document
:   Anunci

Descriptors 

:   * pla d'urbanisme
    * administració local

Anunci pel qual se sotmet a informació pública l'estudi ambiental i territorial estratègic i l'estudi d'integració paisatgística del Pla especial de minimització d'impactes territorials de la marjal de Borriana. [2023/9793]  
L'Alcaldia Presidència, el 10 de maig de 2023, ha adoptat la Resolució 2023-1873 amb la part dispositiva següent:  
  
«Primer. Sotmetre al tràmit d'informació pública, participació pública i consultes la versió inicial, l'estudi ambiental i territorial estratègic (EATE) i l'estudi d'integració paisatgística del Pla especial de minimització d'impactes territorials de la marjal de Borriana (Castelló), presentada per Grupo Dayhe Development & Investment, SL (RE 2547 de 25.02.2023).  
  
Segon. Publicar un anunci en el Diari Oficial de la Generalitat Valenciana, en premsa escrita de gran difusió a la localitat i en el web municipal significant que, durant el termini de quaranta-cinc dies comptadors des de la publicació de l'anunci en el Diari Oficial de la Generalitat Valenciana, la documentació diligenciada i completa estarà dipositada per a la seua consulta pública els dies hàbils en horari de 09.00 a 14.00 hores, en la Secció II/ Negociat d'Ordenació del Territori, Urbanisme i Patrimoni, situada en la planta tercera de l'Ajuntament de Borriana, a la plaça Major núm. 1, i es podran presentar les al·legacions, suggeriments i qualssevol altres documents que s'estimen oportuns.  
  
Així mateix, s'assenyala que la documentació podrà consultar-se en l'apartat d'urbanisme del tauler d'anuncis de l'adreça electrònica: https://burriana.sedelectronica.es/board; i que s'obri un període de 15 dies, comptadors des de la publicació de l'anunci en el DOGV, durant els quals les persones físiques o jurídiques poden acreditar complir els requisits per a ser considerades públic interessat en el present procediment a l'efecte de consultes.  
  
Tercer. Efectuar tràmit de consultes a les persones interessades i sol·licitar informe a les administracions públiques afectades i a les empreses subministradores d'aigua, energia elèctrica, gas, telefonia i telecomunicacions, i es concedirà un termini de 45 dies, comptadors des de la recepció. Les empreses subministradores es pronunciaran sobre les necessitats i condicions tècniques mínimes imprescindibles dels projectes, obres i instal·lacions que, si escau, hagen d'executar-se.  
  
Quart. Contra la present resolució, com a acte de tràmit que no posa fi a la via administrativa, no es pot interposar cap recurs, sense perjudici que puga exercir-se el que s'estime pertinent.»  
  
Borriana, 24 d'agost de 2023.- L'alcalde president accidental (D 24.08.2023): Alejandro Clausell Edo.